《题希夷堂赠周道正》
宋代·王珏

仙骨清泠道气浓，饵芝深隐括苍东。
醉游鳌顶三山绿，吟对神炉九转红。
千古遗音生指下，一天星斗在壶中。
萧然不许尘埃到，顾我频来兴未穷。

作者简介：台州临海人，字叔宝，号达观。度宗咸淳四年进士。授国子博士。恭帝德祐元年，权知本州事。元兵南下，与兵部侍郎陈仁玉集民坚守，城陷投泮水自尽。